Bangladeshi PM Sheikh Hasina Says Our Right is greater over Rabindranath Tagore - बांग्लादेशी पीएम शेख हसीना बोलीं- रबींद्रनाथ टैगोर पर हमारा अधिकार ज्यादा है, क्योंकि...
पश्चिम बंगाल के शांति निकेतन में विश्व भारतीय विश्वविद्यालय के दीक्षांत समारोह में पहुंचे पीएम मोदी और बांग्लादेशी पीएम शेख हसीना ने बांग्लादेश भवन का उद्घाटन किया.
शांति निकेतन में संबोधन के दौरान बांग्लादेशी पीएम शेख हसीना
रोंहिग्या के मुद्दे पर पीएम शेख हसीना ने कहा कि बांग्लादेश में रोहिंग्याओं ने शरण ले रखी है. हमने मानवता के आधार पर उन्हें रहने की जगह दी है. हम चाहते हैं कि वे जितनी जल्दी हो सके अपने देश लौट जाएं. मैं पीएम मोदी से आग्रह करती हूं कि आप म्यांमार से बात करें ताकि वे रोहिंग्याओं को वापस बुला सकें. बता दें कि शांति निकेतन में इस मौके पर राज्य की मुख्यमंत्री ममता बनर्जी भी मौजूद रहीं.
इससे पहले शांति निकेतन में पीएम नरेंद्र मोदी और पीएम शेख हसीना ने बांग्लादेश भवन का उद्घाटन किया. इस दौरान भी सीएम ममता बनर्जी मौजूद थीं. इस दौरान पीएम मोदी ने कहा कि बांग्लादेश भवन, भारत-बांग्लादेश के बीच सांस्कृतिक बंधनों का प्रतीक है. उन्‍होंने कहा कि आज भारत और बांग्लादेश जिस मित्रता के साथ आगे बढ़ रहे हैं, एक दूसरे के विकास में सहयोग करे रहे है वो दूसरों के लिए एक मिसाल है. पीएम मोदी ने कहा कि साझा विरासत और रबीन्द्र संगीत की मधुरता ने हमारे संबंधों को अमृत से सींचा है. बांग्लादेश की मुक्ति के लिए संघर्ष भले ही सीमा के उस पार हुआ हो, लेकिन प्रेरणा के बीज इसी धरती पर पड़े हैं.
पीएम मोदी ने कहा कि पिछले कुछ वर्षों से भारत और बांग्लादेश के संबंधों का सोनार अध्याय लिखा जा रहा है. जमीनी सीमा व समुद्री सीमाओं जैसे जटिल द्विपक्षीय विषय, जिन्हें सुलझाना किसी समय लगभग असंभव माना जाता था, वे अब सुलझ गए हैं.
VIDEO: शांति निकेतन में पीएम मोदी और शेख हसीना ने बांग्लादेश भवन का किया उद्घाटन
PM Sheikh Hasinarabindranath tagore